sij st jort
wair hij zijn vermet gethoenen conste dat hij der aenspraken ongehouden
soude zijn Naden welken beide de partien bij voniss der scepen ter
manissen tsmeyers gewijst waren tot henren thoene alsoe dat
ten daghe van thoenen dair toe gestelt de voirs arnd als pcur
des voirs jans van zeken punten zijns vermeets volquam Was
gewijst bijde voirs scepen voer een vonisse dat de voirs henrick
andries den voirs janne sculdich soude zijn de comanscap te
voldoene na der cedullen dair op gemaict ende dat hij hem restitucie
ende oprichtinghe doen soude vanden afgehouwen willigen poten
ende staken den voirs hove toebehoirende ende te hemwt genomen
also hij dat in zijnen verantwerden bekindt heeft gehadt Ende
als vanden outvuerden meste dairaff zall hij insgelijcx
sculdich zijn restitucie ende richtinghe te doene van dat hij
meer aenveerd hadde dan hij opte vier boende die hij sculdich
was te mesten gebuert hadde Ende alse vanden waghescotte
schutsele ende twee gelasen vynsten uuten voirs huyse en
camen ontvreemdt was gewijst so henrick zijnen eed
niet en dorste doen dat hij tvoirs schutsel ende vynsten met
en hadde afgebroken oft doen afbreken ende ontbreemden dat
hij dan den voirs janne restitucie ende richtinghe doen soude
tot goeder knapen prijse ende dat hij vanden anden poenten
ongehouden soude zijn cor berthem oppend borchoven
duffle retheman berct moelen junii xxii
Item vander aenspraken die willem van haefdonck gedaen heeft
voer meye ende scepen van loeven tot augustijnen nawe woenen
te herssele Aldair de selve willem versochte betalinghe te hebben
van xiii amen wijns goet ende cusbaer die de selve willem
anderwile gecocht heeft tegen janne walschairt daneele ende
augustijne nawe gebrueden gelijc zeke scepen brieve va arschot
dair op gemaict int jair xiiii lxiii xiiii daghe in decembri
die hij aldair exhibeerde dat clairliker inhielden ende begrepen
Ende want de voirs willem gelooft hadde de voirs psonen te
lossene aen henr van lynthe van xx mudden rogs dair
de voirs willem borghe voe stont ende dat hij den voirscr
psonen overgeven soude den voirs principalen brief vanden
rogge ende oic den brief opt sprekende van dertich gulden ryds
dwelc de voirs willem voer alle voniss pnteerde te doen en
tachtvolgen hopende dat hij dair mede gestaen soude en dat
de voirs augustijn gehouden soude zijn de vors xiii amen